**Майкл Д’Андрэа** (англ.: Michael D'Andrea), таксама ёсць варыянт напісання як **дэ Андрэа** — супрацоўнік Цэнтральнага разведвальнага ўпраўлення, кіраўнік амерыканскай праграмы кропкавых забойстваў з дапамогай беспілотнікаў па ўсяму Блізкаму Усходу. Атрымаў мянушку «Аятала Майк».

Раннія гады
-----------

Д’Андрэа вырас у Паўночнай Вірджыніі. Ён сустрэў сваю жонку, калі працаваў за мяжой у Цэнтральным разведвальным упраўленні, і прыняў іслам, каб ажаніцца з ёй. Яго жонка, Фарыда Курымджы д’Андрэа, з’яўлялася дачкой багатай мусульманскай сям’і з Маўрыкія гуджарацкага паходжання.

Кар’ера
-------

Д’Андрэа ўладкаваўся ў ЦРУ ў 1979 годзе. Ён пачаў сваю замежную кар’еру ў Афрыцы і лічыўся афіцэрам дыпламатычнай службы ў пасольстве ЗША ў Дар-эс-Саламе, Танзанія. Раней Д’Андрэа займаў пасаду рэзідэнта ў Каіры, а затым у Багдадзе. Быў адным з чыноўнікаў ЦРУ, якія не змаглі адсачыць Навафа аль-Хазмі, які пазней возьме ўдзел у нападах 11 верасня.

У 2006 годзе узначаліў Цэнтр па барацьбе з тэрарызмам, замяніўшы Роберта Грэнье. На працягу свайго дзевяцігадовага знаходжання на пасадзе Д’Андрэа кіраваў сотнямі атак амерыканскіх беспілотнікаў у Пакістане і Емене.

Падчас «палявання» на Усаму бін Ладэна Д’Андрэа займаўся аналізам даных пра тое, хто, акрамя бін Ладэна, можа знаходзіцца ў мэтавым комплексе ў Абатабадзе

Аператыўнікі Д’Андрэа таксама сачылі за допытамі Абу Зубайда, Абд аль-Рахіма ан-Нашыры і Халіда Шэйха Махамеда. Як паведамлялася, ён быў датычны да забойства члена «Хезбалы» Імада Мугніі ў Дамаску.

У 2017 годзе быў прызначаны кіраўніком агенцтва ў Іране.

У 2019 годзе яму прыпісвалі арганізацыю забойства 300 дэманстрантаў падчас хваляванняў у Іраку. Як мяркуецца, менавіта Д’Андрэа быў арганізатарам атакі на аэрапорт Багдада 3 студзеня 2020 года, адной з ахвярай якой апынуўся іранскі генерал Касем Сулеймані.

Меркаваная гібель
-----------------

27 студзеня 2020 года на тэрыторыі, падкантрольнай афганскаму радыкальнаму руху «Талібан», пацярпеў крушэнне самалёт Bombardier E-11. ВПС ЗША пацвердзілі гэта, аднак без якіх-небудзь падрабязнасцяў. Адказнасць за інцыдэнт адразу ўзяў на сябе рух «Талібан», удакладніўшы, што сярод шасці загінулых ёсць афіцэры ЦРУ. 28 студзеня, па паведамленні агенцтва Mehr са спасылкай на крыніцы ў расійскай разведцы, стала вядома, што ў выніку крушэння амерыканскага ваеннага самалёта ў правінцыі Газні ў Афганістане загінуў афіцэр ЦРУ Майкл Д’Андрэа. Пры гэтым афіцыйнага пацверджання інфармацыі аб яго гібелі не паступала.

У папулярнай культуры
---------------------

Д’Андрэа стаў прататыпам «Ваўка» з фільма Кэтрын Бігелоу «Мэта нумар адзін».

Зноскі
------

1. 1 2  Организатор убийства генерала Сулеймани погиб в Афганистане в авиакатастрофе Архівавана 28 студзеня 2020. // ИноСМИ, 28 января 2020
2. 1 2 3 4 5  Rosenberg.  C.I.A. Names New Iran Chief in a Sign of Trump's Hard Line **(нявызн.)**, *The New York Times* (2 чэрвеня 2017).
3. 1 2  Cook.  Why Won't the Post Name CIA Counterterrorism Chief Michael D'Andrea? **(нявызн.)**, *Gawker* (26 сакавіка 2015). Праверана 2 чэрвеня 2017.
4. ↑  CIA Agent Ayatollah Mike's Face Revealed: Iran's View **(нявызн.)**, *Iran's View* (3 чэрвеня 2017). Праверана 12 чэрвеня 2017. Архіўная копія **(нявызн.)**. Архівавана з першакрыніцы 7 чэрвеня 2017. Праверана 8 красавіка 2020.
5. 1 2  Miller.  At CIA, a convert to Islam leads the terrorism hunt **(нявызн.)**, *The Washington Post* (24 сакавіка 2012). Праверана 13 лістапада 2012.
6. ↑  Key Officers of Foreign Service Posts: Guide for Business Representatives  — ISBN 9780788148682.
7. ↑  Cockburn, Andrew. Kill Chain: The Rise of the High-Tech Assassins. — Henry Holt and Company , 2015. — ISBN 9780805099270.
8. 1 2  Mazzetti.  Deep Support in Washington for C.I.A.'s Drone Missions **(нявызн.)**, *The New York Times* (25 красавіка 2015). Праверана 2 чэрвеня 2017.
9. ↑  Zenko, Micah. Red Team: How to Succeed By Thinking Like the Enemy. — Basic Books, 2015. — P. 100—101. — ISBN 9780465073955.
10. ↑  *1TV Afghanistan, Ziaulhaq*. US plane crashed due to technical problems: Afghan civil aviation authority (англ.)(недаступная спасылка).  www.1tvnewsaf. Архівавана з першакрыніцы 30 студзеня 2020. Праверана 30 студзеня 2020.
11. ↑  *Amanda Macias,David Reid,Matt Clinch*. US Air Force plane crashes in central Afghanistan (англ.).  CNBC (27 студзеня 2020). Праверана 30 студзеня 2020.
12. ↑  U.S. military recovers remains from Afghanistan plane crash **(нявызн.)**, *Reuters* (28 студзеня 2020). Праверана 30 студзеня 2020.
13. ↑  Афганистан.Ру | Крушение в Газни подчеркнуло мозаичность «Талибана» **(нявызн.)**. Праверана 30 студзеня 2020.
14. ↑  CIA’s Michael D’ Andrea reportedly killed in US plane downing in Afghanistan (англ.).  Mehr News Agency (28 студзеня 2020). Праверана 30 студзеня 2020.
15. ↑  СМИ: ответственный за ликвидацию Сулеймани офицер ЦРУ погиб в Афганистане (руск.).  NEWS.ru. Праверана 30 студзеня 2020.